[bookmark: _Hlk168926416][bookmark: _Hlk183101574]Līguma pielikums Nr.5
FIZISKO PERSONU DATU AIZSARDZĪBAS NOTEIKUMI
AS "Latvenergo" kā apstrādātājs attiecībā uz AS "Sadales tīkls" personas datu apstrādi (turpmāk – Pārzinis) un kā pārzinis attiecībā uz AS "Latvenergo" personas datu apstrādi (turpmāk – Pasūtītājs),
un ______________ kā apstrādātājs attiecībā uz Pasūtītāja personas datu apstrādi un apakšapstrādātājs attiecībā uz Pārziņa personas datu apstrādi (turpmāk – Izpildītājs), 
(abi kopā turpmāk – Puses), 
Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk – Vispārīgā datu aizsardzības regula) izpratnē, apņemas ievērot šos fizisko personu datu aizsardzības noteikumus (turpmāk – Noteikumi).
1. Definīcijas
1.1. personas dati – jebkāda informācija, kas attiecas uz identificētu vai identificējamu fizisko personu (datu subjektu);
1.2. datu subjekts – fiziskā persona, kuru var tieši vai netieši identificēt;
1.3. personas datu apstrāde – jebkuras ar personas datiem veiktas darbības, ieskaitot datu vākšanu, reģistrēšanu, ievadīšanu, glabāšanu, sakārtošanu, pārveidošanu, izmantošanu, nodošanu, pārraidīšanu un izpaušanu, bloķēšanu vai dzēšanu;
1.4. pārzinis – fiziska vai juridiska persona, publiska iestāde, aģentūra vai cita struktūra, kas viena pati vai kopīgi ar citām nosaka personas datu apstrādes nolūkus un līdzekļus; 
1.5. apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā apstrādā personas datus;
1.6. [bookmark: _Hlk169247631]apakšapstrādātājs – fiziska vai juridiska persona, kuru apstrādātājs ar līgumu piesaista konkrētu apstrādes darbību veikšanai pārziņa vārdā;
1.7. uzraudzības iestāde – Datu valsts inspekcija.
2. Apstrādes priekšmets
[bookmark: _Hlk169271431]AS "Sadales tīkls" un AS "Latvenergo" objektos esošo Drošības sistēmu uzturēšana un remonts.
3. Personas datu apstrādes mērķis un ilgums
3.1. [bookmark: _Hlk169271248]Personas datu nodošanas un apstrādes mērķis – nodrošināt korektu un nepārtrauktu Pārziņa objektos uzstādīto drošības sistēmu darbību.
3.2. [bookmark: _Hlk169099432]Personas dati tiek apstrādāti visā Līguma darbības laikā līdz Līguma pilnīgai izpildei, Līguma darbības laikā, Izpildītājam veicot videonovērošanas un piekļuves kontroles sistēmu uzturēšanas un remontu darbus Pārziņa un Pasūtītāja objektos.
4. Datu subjektu kategorijas
4.1. Līguma ietvaros tiek apstrādāti šādu fizisko personu kategoriju dati:
4.1.1. [bookmark: _Hlk169272007][bookmark: _Hlk169167947]Pārziņa darbinieki;
4.1.2. Pasūtītāja darbinieki;
4.1.3. Pārziņa darbuzņēmēju personāls;
4.1.4. Pasūtītāja darbuzņēmēju personāls;
4.1.5. Pārziņa objektu un pieguļošo teritoriju apmeklētāji;
4.1.6. Pasūtītāja objektu un pieguļošo teritoriju apmeklētāji;
4.1.7. Pārziņa klienti;
4.1.8. Pasūtītāja klienti.
5. Personas datu veidu kategorijas:
5.1. Līguma ietvaros tiek apstrādāti šādi personas datu veidu kategorijas:
5.1.1. personu attēli videoierakstos;
5.1.2. informācija par personas datiem no Objekta piekļuves kontroles sistēmas datubāzes;
5.1.3. informācija par Pārziņa objektiem, kas var saturēt personas datus.
6. Personas datu apstrādes raksturs
6.1. [bookmark: _Hlk169168809]Līguma ietvaros pakalpojuma sniegšanas laikā un tā vajadzībām Izpildītājs atbilstoši attiecīga pakalpojuma sniegšanas posmā nodefinētai darbībai un/vai uzdevumam veiks šādas darbības ar personas datiem:
6.1.1. [bookmark: _Hlk169506238]skatīsies tik tālu, cik tas nepieciešams kvalitatīva Līgumā noteiktā pakalpojuma nodrošināšanai.
6.2. Personas dati tiks apstrādāti Izpildītāja pilnvarotām personām, atrodoties Pārziņa/Pasūtītāja objektā un piekļūstot Pārziņa/Pasūtītāja informācijas sistēmām. Izpildītājs nav tiesīgs kopēt, glabāt personas datus, kuriem tas piekļūst pakalpojuma izpildes ietvaros, vai veikt ar šiem  personas datiem jebkuras citas darbības, kas nav minētas Noteikumu 6.1.punktā.
7. Tehniskie un organizatoriskie pasākumi personas datu aizsardzības nodrošināšanai
7.1. Izpildītājs neveic personas datu apstrādi citādi, kā vien saskaņā ar šo Noteikumu nosacījumiem, Pasūtītāja un/vai Pārziņa rakstveida norādījumiem un Vispārīgās datu aizsardzības regulas prasībām.
7.2. No Izpildītāja puses veikt datu apstrādi ir tiesīgas tikai tās fiziskās personas, kuras Izpildītājs pilnvaro veikt personas datu apstrādi. Izpildītāja pilnvarotās personas tiesīgas piekļūt pie Pārziņa/Pasūtītāja informācijas resursiem tikai Pārziņa/Pasūtītāja pilnvarotā darbinieka klātbūtnē
7.3. Izpildītāja pilnvarotās personas ir tiesīgas piekļūt un apstrādāt personas datus tikai, lai veiktu šī Pielikuma 6.1.punktā norādītās personas datu apstrādes darbības, kas nepieciešamas šī Līguma saistību izpildei.
7.4. [bookmark: _Hlk169506812]Personas datu apstrāde notiek Pārziņa un/vai Pasūtītāja objektā, drošības sistēmu uzturēšanas vai remonta laikā, Izpildītājam pirms tam saņemot izsaukumu no Pārziņa/Pasūtītāja pilnvarotā darbinieka visā Līguma darbības laikā.
7.5. Izpildītājs nodrošina, ka Izpildītāja pilnvarotie darbinieki, kuri tiek iesaistīti personas datu apstrādē, rakstveidā apņemas nelikumīgi neapstrādāt personas datus, tajā skaitā, bet ne tikai: nelikumīgi neizpaust, nepārrunāt, nenodot Izpildītāja darbiniekiem vai pārstāvjiem, kā arī jebkurām citām trešajām personām, nelikumīgi neglābāt personas datus, kā arī neveikt jebkuras darbības ar personas datiem, kas ir ārpus Izpildītāja piešķirtā pilnvarojuma. Personu, kas veic personas datu apstrādi, pienākums ir neizpaust un neapstrādāt personas datus arī pēc darba tiesisko vai citu līgumā noteikto attiecību izbeigšanās.
7.6. Izpildītājs nodrošina, ka Līguma saistību izpildes ietvaros tiek nodrošināta integrētas datu aizsardzības un datu aizsardzības pēc noklusējuma principu ieviešana un ievērošana.
7.7. Izpildītājs, novērtējot personas datu apstrādes drošības līmeni, ievieš un īsteno tādus tehniskus un organizatoriskus pasākumus, kādi nepieciešami, ņemot vērā jaunākos tehnoloģiskos sasniegumus, īstenošanas izmaksas, apstrādes raksturu, tvērumu, kontekstu un nolūkus, kā arī datu subjektiem radītos riskus.
7.8. Izpildītājs regulāri, nepārtraukti seko līdzi un novērš sistēmas ievainojamības, balstoties uz nozarē vispārpieņemtiem principiem (regulāri atjauno operētājsistēmu, antivīrusu versijas un tml.).
7.9. Puses veic pasākumus personas datu apstrādes informācijas sistēmu un pakalpojumu nepārtrauktās konfidencialitātes, integritātes, pieejamības un noturības nodrošināšanai: 
7.9.1. Izpildītājs visas darbības veic atbilstoši apstiprinātiem IT drošības noteikumiem, kvalitātes vadības sistēmas procesiem;
7.9.2. Izpildītājs veic regulārus iekšējos drošības auditus;
7.9.3. Pasūtītājam ir tiesības ierosināt un veikt neatkarīgas drošības pārbaudes.
7.10. Puses veic pasākumus aizsardzības pret fiziskās iedarbības radītu personas datu apdraudējumu nodrošināšanai.
7.11. Gadījumā, ja ir noticis fizisks vai tehnisks negadījums, Puses laicīgi nodrošina personas datu pieejamības un piekļuves atjaunošanu. Ja fizisks vai tehnisks negadījums noticis, Izpildītājam sniedzot pakalpojumus Līguma saistību izpildei, Izpildītājs pēc iespējas īsākā termiņā, bet ne ilgāk kā 1 (vienas) dienas laikā, nodrošina personas datu pieejamības un piekļuves atjaunošanu vai sniedz paskaidrojumus, kāpēc tas nav iespējams un norāda kavēšanās iemeslus. Šādā gadījumā paskaidrojumos ir jānorāda, kad personas datu pieejamība un piekļuve tiks atjaunota.
7.12. Puses veic tehnisko un organizatorisko pasākumu efektivitātes testēšanu, izvērtēšanu un novērtēšanu, lai nodrošinātu apstrādes drošību.
7.13. Izpildītājs nodrošina regulāru risinājumu testēšanu, ieviešot izmaiņu pieprasījumu risinājumus, un, ja attiecināms, veic regrestestēšanu.
7.14. Izpildītājs, ja personas datu apstrāde tiek veikta Izpildītāja informācijas sistēmās, veic pasākumus piekļuves kontroles īstenošanai, tai skaitā, bet ne tikai veic personas datu piekļuves un piekļuves mēģinājumu reģistrēšanu, piekļuves tiesību lomu nodalīšanu, veikto darbību reģistrēšanu un atsekošanu.
8. Izpildītāja pienākumi un tiesības
8.1. Izpildītājs dara Pasūtītājam un/vai Pārziņam pieejamu visu informāciju, kas nepieciešama, lai:
8.1.1. apliecinātu, ka tiek pildīti šajos Noteikumos un Vispārīgās datu aizsardzības regulas 28.pantā paredzētie Izpildītāja pienākumi, 
8.1.2. ļautu Pasūtītājam un/vai Pārziņam vai to pilnvarotajam revidentam veikt revīzijas, tostarp pārbaudes.
8.2. Izpildītājs nodrošina, ka viņa tehniskie līdzekļi ļauj nekavējoties pēc paziņojuma no Pasūtītāja saņemšanas veikt nepieciešamās darbības, lai izpildītu šo Noteikumu 13. un 14.punktā noteiktos pienākumus.
8.3. Izpildītājs palīdz Pasūtītājam un/vai Pārziņam atbildēt uz pieprasījumiem, kas saistīti ar Vispārīgās datu aizsardzības regulas III nodaļā paredzētajām datu subjektu tiesībām.
8.4. Izpildītājs palīdz Pasūtītājam un/vai Pārziņam nodrošināt, ka personas dati ir precīzi un atjaunināti, bez nepamatotas kavēšanās informējot Pasūtītāju un/vai Pārzini, ja Izpildītājs uzzina, ka personas dati, ko tas apstrādā, ir neprecīzi vai novecojuši.
8.5. Izpildītājs nodrošina, ka personas datu apstrādē iesaistītie Izpildītāja darbinieki ir apmācīti personas datu aizsardzības jautājumos.
8.6. [bookmark: _Hlk169531244]Izpildītājam aizliegts Līguma saistību izpildes ietvaros iegūtos personas datus pārsūtīt vai citādi izplatīt un darīt pieejamus trešajām personām, izņemot, ja personas datu nodošana ir nepieciešama Noteikumu 6.1.punktā uzskaitīto darbību nodrošināšanai un ir saskaņota ar Pasūtītāju.
8.7. Izpildītājs nav tiesīgs veidot jebkāda veida kopijas un veikt jebkādas darbības ar personas datiem, izņemot šo Noteikumu 6.1. un 8.3.punktā noteikto.
8.8. Izpildītājs, saņemot datu subjekta pieprasījumu par Pasūtītāja un/vai Pārziņa veikto personas datu apstrādi vai pakalpojuma sniegšanu šo Noteikumu ietvaros, nekavējoties nodod saņemto pieprasījumu Pasūtītājam, nosūtot to Līgumā norādītajai Pasūtītāja kontaktpersonai.
8.9. Izpildītājs nodrošina, ka personas datu apstrāde tiek veikta Eiropas Savienībā vai Eiropas Ekonomikas zonā un pakalpojuma sniegšanas ietvaros nenotiek personas datu nosūtīšana uz trešajām valstīm, kas atrodas ārpus Eiropas Savienības vai Eiropas Ekonomikas zonas.
9. Pasūtītāja pienākumi un tiesības 
9.1. Pasūtītājs nodrošina, ka Izpildītājam tiek nodoti apstrādei tikai tādi personas dati, kuru apstrādei ir likumīgs pamats.
9.2. Pasūtītājs īsteno atbilstošus tehniskus un organizatoriskus pasākumus, lai nodrošinātu, ka tiek apstrādāti tikai tādi personas dati, kas ir nepieciešami katram konkrētajam apstrādes nolūkam. 
10. Rīcība datu aizsardzības pārkāpuma gadījumā
10.1. Personas datu aizsardzības pārkāpums ir jebkura veida neatļauta personas datu apstrāde, datu izpaušana, datu noplūde fiziskā vai tehniskā negadījuma rezultātā.
10.2. Personas datu aizsardzības pārkāpuma gadījumā Izpildītājs sadarbojas ar Pasūtītāju un/vai Pārzini un palīdz izpildīt pienākumus saskaņā ar Vispārīgās datu aizsardzības regulas prasībām, ņemot vērā apstrādes raksturu un Izpildītājam pieejamo informāciju.
10.3. Izpildītājs, tiklīdz tam kļuvis zināms personas datu aizsardzības pārkāpums, bez nepamatotas kavēšanās, bet ne vēlāk kā 24 (divdesmit četru) stundu laikā no pārkāpuma konstatēšanas brīža, paziņo par to Pasūtītājam, nosūtot Vispārīgās datu aizsardzības regulas 33.panta trešajā daļā noteikto informāciju par pārkāpumu (pārkāpuma būtība, notikšanas laiks, konstatēšanas laiks utt.) uz Pasūtītāja e-pastu: palidzibas.dienests@latvenergo.lv un fpda@latvenergo.lv, un paziņojot telefoniski uz tel.Nr.67728888.
10.4. Personas datu aizsardzības pārkāpuma gadījumā, Pasūtītājs un/vai Pārzinis nekavējoši un ne vēlāk kā 72 stundu laikā no brīža, kad pārkāpums tiem kļuvis zināms, paziņo par personas datu aizsardzības pārkāpumu uzraudzības iestādei, izņemot gadījumus, kad ir maz ticams, ka personas datu aizsardzības pārkāpums varētu radīt risku fizisku personu tiesībām un brīvībām.
10.5. Gadījumā, ja personas datu aizsardzības pārkāpums varētu radīt augstu risku fizisku personu tiesībām un brīvībām, Pasūtītājs un/vai Pārzinis nekavējoši paziņo datu subjektam par personas datu aizsardzības pārkāpumu.
11. Citu apstrādātāju (apakšuzņēmēju) piesaiste
11.1. [bookmark: _Hlk169508189][bookmark: _Hlk169169194]Izpildītājs bez iepriekšējas konkrētas Pasūtītāja rakstveida atļaujas nepiesaista citu apstrādātāju (apakšuzņēmēju). Izpildītājs iesniedz atļaujas pieprasījumu vismaz 14 (četrpadsmit) dienas pirms attiecīgā cita apstrādātāja (apakšuzņēmēja) iesaistīšanas, pievienojot informāciju par cita apstrādātāja (apakšuzņēmēja) veicamajām apstrādes darbībām Līgumā izpildē, kas vajadzīga, lai Pasūtītājs varētu lemt par atļauju.
11.2. Piesaistot citu apstrādātāju (apakšuzņēmēju) personas datu apstrādei Izpildītāja vārdā, Izpildītājs nosaka citam apstrādātājam (apakšuzņēmējam) pienākumu ievērot visus šajos Noteikumos noteiktos personas datu aizsardzības noteikumu nosacījumus. Ja minētais cits apstrādātājs (apakšuzņēmējs) nepilda savus personas datu apstrādes un aizsardzības pienākumus, Izpildītājs paliek pilnībā atbildīgs Pasūtītājam par šā cita apstrādātāja (apakšuzņēmēja) pienākumu izpildi.
11.3. Pēc Pasūtītāja rakstveida pieprasījuma Izpildītājs iesniedz Pasūtītājam šādas cita apstrādātāja (apakšuzņēmēja) vienošanās atvasinājumu ar visiem turpmāko grozījumu atvasinājumiem. Ciktāl tas vajadzīgs, lai aizsargātu komercnoslēpumu vai citu konfidenciālu informāciju, tai skaitā personas datus, Izpildītājs ir tiesīgs pilnībā vai daļēji atveidot dokumenta oriģinālu.
12. Atbildība
12.1. Izpildītājs ir atbildīgs par kaitējumu, kas nodarīts ar apstrādi, ja tas nav izpildījis šajos Noteikumos un/vai Vispārīgajā datu aizsardzības regulā paredzētos pienākumus, kas konkrēti adresēti Izpildītājam, vai ja Izpildītājs ir rīkojies neatbilstīgi vai pretēji Pasūtītāja un/vai Pārziņu likumīgiem norādījumiem.
12.2. Pasūtītāju un/vai Pārziņus vai Izpildītāju atbrīvo no atbildības, ja tas pierāda, ka nekādā veidā nav atbildīgs par notikumu, ar ko nodarīts attiecīgais kaitējums.
12.3. Ja Pasūtītājs un/vai Pārziņi par nodarīto kaitējumu pilnā apmērā ir izmaksājuši kompensāciju, Pasūtītājs un/vai Pārziņi ir tiesīgi no Izpildītāja par kaitējumu pieprasīt kompensācijas daļu, kas atbilst to atbildības apmēram saskaņā ar Noteikumu 12.1. punkta nosacījumiem.
12.4. Izpildītājs par katru personas datu aizsardzības pārkāpumu maksā Pasūtītājam līgumsodu 10% (desmit procenti) apmērā no Līguma cenas un atlīdzina pārkāpuma rezultātā Pasūtītājam un/vai Pārziņiem nodarītos zaudējumus.
13. Personas datu labošana vai apstrādes ierobežošana
13.1. Pasūtītājs un/vai Pārziņi, saņemot no datu subjekta pieprasījumu par viņa personas datu labošanu vai apstrādes ierobežošanu, nekavējoties paziņo Izpildītājam par nepieciešamību daļēji izbeigt konkrēta datu subjekta personas datu apstrādi un/vai veikt attiecīgus labojumus datu subjekta personas datos. Izpildītājs, saņemot paziņojumu, nekavējoties izpilda paziņojumā noteikto.
14. Personas datu apstrādes izbeigšana
14.1. Izpildītājs nav tiesīgs turpināt veikt personas datu apstrādi, tajā skaitā datu glabāšanu, pēc Līguma izbeigšanas vai pēc personas datu apstrādes mērķa sasniegšanas, atkarībā no tā, kurš no nosacījumiem iestājas ātrāk.
14.2. Pēc personas datu apstrādes pabeigšanas Izpildītājs dzēš/iznīcina visus Izpildītāja rīcībā esošos personas datus un to kopijas, kas ir Pasūtītāja un/vai Pārziņu nodoti un Izpildītāja iegūti Līguma darbības laikā.
14.3. Pasūtītājs un/vai Pārziņi, saņemot no datu subjekta pieprasījumu par viņa personas datu apstrādes izbeigšanu, nekavējoties paziņo Izpildītājam par nepieciešamību izbeigt konkrēta datu subjekta personas datu apstrādi. Izpildītājs, saņemot paziņojumu, nekavējoties izbeidz konkrēta datu subjekta personas datu apstrādi un iznīcina visus Izpildītāja rīcībā esošos datu subjekta personas datus un to kopijas, kas ir Pasūtītāja nodoti un/vai Izpildītāja iegūti Līguma darbības laikā.
15. Strīdu izskatīšana un jurisdikcija
Visi strīdi, kas saistīti ar fizisko personu datu aizsardzību un šo Noteikumu piemērošanu un spēkā esamību, ja tos nav iespējams izšķirt Pusēm vienojoties, tiek izskatīti tiesā Latvijas Republikas normatīvajos aktos noteiktajā kārtībā.

